**Описание на проектно – базиран урок по БЕЛ**

На 12.12.2024 г. във връзка с изпълнение на годишния план на професионалното обединение „Хуманитарни науки“ в СУ „Васил Априлов“ гр. Долна Митрополия се проведе открит урок по метода на „ проектно базирано обучение“ в VIII клас.

Работата по проект е мощен образователен инструмент:

1. Развива креативността – всеки ученик сам подбира материала; подгатвя занимателните задачи; изготвя мисловна карта или презентация.
2. Насърчава аналитичното мислене; учениците навлизат в света на литературното произведение и на компютрите, за да реализират свой продукт; създават кръстословици и тест за проверка на знанията, които са по – скоро като игра.

Урокът е заключителният момент в който е представен крайният продукт.

Учебен проект

1. Създаване на дигитално помагало по литература:

„В света на Илиада“

1. Ръководител е г – жа Герга Георгиева, старши учител по БЕЛ в училището
2. Основният екип са ученици от VIII клас от двете професионални направления – 20 ученици.
3. Целта на проекта е да се изработи краен продукт / дигитално помагало по БЕЛ/, който да помогне на учениците да възприемат по – задълбочено и по – цялостно творбата, да осмислят нейните послания и вечни идеи, които съдържа.

Помагалото не само разнообразява дейностите, но и улеснява работата с текста. Полезно е не само за ученици, но и за всички които искат да се докоснат до света на „Илиада“

1. Урокът показва, че очакваните резултати са постигнати. Учениците по – лесно осмислят този сложен и отдалечен във времето текст. Свързват го със съвременния свят и откриват общи черти.
2. Спазени са всички стъпки при разработването на проекта:

* Избран е литературен проблем, който предизвиква интереса на учениците.
* На учениците са поставени индивидуални и екипни задачи – да съберат информация, която да систематизират и представят по интересен и интерактивен начин.
* Поставена е ясно определена цел – краен продукт – създаване на дигитално помагало.
* Помагалото съдържа:
* Информация за автора, творбата, главните герои, темата;
* Задачи, съвети, интересни факти, крилати мисли, илюстрации и мисловни карти по изучените песни.
* Крайният продукт е представен в открития урок пред учители, заместник директори и директор.

Прикачен файл /Приложение/:

1. Дигитално помагало
2. Снимки от урока